“ดาวโจนส์ฟิวเจอร์” ดีดเกือบ 300 จุด นลท.ซื้อกลับ หลังวานนี้ดิ่งกว่า 900 จุด
"ดาวโจนส์ฟิวเจอร์" ดีด 300 จุด นลท.ซื้อกลับ หลังวานนี้ดิ่งกว่า 900 จุด
"ดาวโจนส์ฟิวเจอร์" ดีด 300 จุด นลท.ซื้อกลับ หลังวานนี้ดิ่งกว่า 900 จุด
29 ต.ค. 2563

ดัชนีดาวโจนส์ฟิวเจอร์ดีดตัวขึ้นเกือบ 300 จุดในช่วงเช้านี้ตามเวลาไทย เนื่องจากนักลงทุนเข้าช้อนซื้อหลังจากดัชนีดาวโจนส์ร่วงลงติดต่อกัน 4 วันทำการ โดยล่าสุดดิ่งลงไปกว่า 900 จุดเมื่อคืนนี้ (28 ต.ค.)
โดย ณ เวลา 11.40 น. ดัชนีดาวโจนส์ฟิวเจอร์บวก 293 จุด หรือ 1.11% แตะที่ 26,702 จุด
ดัชนีดาวโจนส์ฟิวเจอร์ดีดตัวขึ้น ซึ่งบ่งชี้ว่าตลาดหุ้นนิวยอร์กมีแนวโน้มฟื้นตัวในวันนี้ หลังจากดัชนีดาวโจนส์ร่วงลง 943.24 จุด หรือ -3.43% เมื่อคืนนี้ เนื่องจากความกังวลที่ว่า การแพร่ระบาดของไวรัสโควิด-19 จะทำให้ประเทศต่างๆ ประกาศมาตรการล็อกดาวน์ ซึ่งจะส่งผลกระทบต่อเศรษฐกิจโลก นอกจากนี้ นักลงทุนยังวิตกกังวลเกี่ยวกับความไม่แน่นอนของผลการเลือกตั้งสหรัฐ และความล่าช้าในการออกมาตรการกระตุ้นเศรษฐกิจของสหรัฐ